**Önk/75-6/2021.**

**J e g y z ő k ö n y v**

Készült a Csongrád Városi Önkormányzat Képviselő-testületének **2021. október 19-én** *(kedden),* **09.00 órai**kezdettel megtartott **6.** (*rendkívüli*) nyilvános üléséről.

**Az ülés helye:** a Városháza díszterme

**Jelen vannak:** Bedő Tamás polgármester, Cseri Gábor alpolgármester, Gyovai Gáspár alpolgármester, Gyovai Zsolt, Máté Attila, Bartókné Vincze Zsuzsanna, Dr. Kádár László Levente, Murányi László, Nagypál Sándor, Dr. Somogyi Árpád és Dr. Törőcsik Attila képviselők, ***összesen 11-en.***

Dr. Juhász László jegyző, Kruppa István, a gazdálkodási iroda vezetője, Dr. Hörömpöliné Víkor Katalin, a Csongrádi Művelődési Központ és Városi Galéria vezetője,

**Az ülésről igazoltan távolmaradt**: Laczkó Zsolt képviselő

**Napirend előtt:**

1.) Bedő Tamás polgármester: Köszönti a megjelent képviselőket, valamint a meghívott vendégeket. Megállapítja, hogy az ülés határozatképes, mert a képviselő-testület 11 tagja jelen van.

2.) Bedő Tamás polgármester: A mai zárt ülés napirendjét ***sürgősséggel,*** a kiküldött meghívó szerint bocsátja szavazásra.

A fentiek figyelembevételével a Képviselő-testület egyhangúlag, 11 igen szavazattal a következő határozatot hozza:

**114/2021. (X. 6.)önkormányzati**

**H a t á r o z a t**

Csongrád Városi Önkormányzat Képviselő-testülete a **2021. október 19-ei** **ülésének** napirendjét a következők szerint állapítja meg:

1. Javaslat a Teleki László Alapítvány által koordinált Népi Építészeti Programban való részvételre, önerő biztosítása

- - -

2

**1. Javaslat a Teleki László Alapítvány által koordinált Népi Építészeti Programban való részvételre, önerő biztosítása**

Bedő Tamás: Az előterjesztés táblázatában a 18 ház esetén javasolt előkészítés és felújítási költségek összegző sorában, felcserélésre került a támogatás és az önerő összege. Helyesen az önerő összege 18.890.485,- Ft, a támogatás összege 75.561.938,- Ft.

Bokroson is van egy Tájház, a pályázat pontosan szabályozza, hogy melyik kormányrendeletnek megfelelő védettséget élvező épületekre lehet benyújtani a pályázatot ebben a formában. A bokrosi tájháznak még folyamatban van a védetté nyilvánítása, ezért ennek a pályázatnak nem része. Amint a védettség megérkezik, akkor majd azt is szerepeltetni fogják.

Három darab háznál nem felújítás, hanem felújítás előkészítésére fognak pályázni. Azok annyira rossz állapotban vannak, hogy nagyobb felújítást igényelnek. Ez a Gyökér u. 45/b., Öregvár u. 57. és a Kemencecsárda. Ezeknél komplett terv fog készülni, a többinél a kerítések illetve a nádtetők felújítására kerül sor.

**Bizottsági vélemények:**

Murányi László a városgazdasági, ügyrendi és összeférhetetlenségi bizottság elnöke elmondja, hogy a bizottság egyhangúlag elfogadásra javasolja a beterjesztett határozati javaslatot.

**Kérdések, vélemények:**

Murányi László: A házak között van állami tulajdonban lévő ház is. Ezeknél kell külön az állam hozzájárulása vagy nem? Tulajdonviszonyok, vagyonosodás, értéknövekedés, ezek valahol kimutatásra kerülnek? Szemtelenség az, ami 1990 előtt történt, hogy a csongrádi, belvárosi értékes, szép házak jó része Szeged városához kerültek az idegenforgalmon keresztül. Akkor nem volt jelentősége, de most a tulajdonviszonyokban van. Csongrád városa költött ezekre a házakra és még a városnak kellett visszavásárolni a valamikori itt lévő tulajdonukat. Ezekre még most is pénzt költenek és még most is van köztük 3 vagy 4 db állami tulajdonban lévő ház. Ezek a házak már nem Szeged kezelésében, hanem állami kezelésben van.

Bedő Tamás: Természetesen az állam nem fogja bánni, ha az önkormányzat önrészt tesz a felújításba. Az államnak, mint tulajdonosnak hozzájárulást kell adni. Ennek nincs akadálya, így be tudják nyújtani a pályázatot. Addigra meg fog érkezni a tulajdonosi hozzájárulás, mire abba a szakaszba érkezik a pályázati elbírálás.

Az értéknövekedést az állam felé ki fogják mutatni, de megtéríteni nem fogják. Ezek a házak a csongrádi emberék, és ha azt várják, hogy az állammal megegyezzenek, akkor ezek a házak össze is fognak dőlni.

Nagypál Sándor: Kéri javítani a határozati javaslatban az elírási hibákat.

3

Bedő Tamás: Megköszöni az észrevételt, javítani fogják a hibákat.

Máté Attila: Örül a pályázati lehetőségnek. A belvárosi lakosságnak régi vágya az, hogy foglalkozzanak többet a házakkal. Az ottlakók többször kérték már, hogy ezek a házak legyenek felújítva. Megkérdezi, hogy az odavezető utcákat mikor tudja a város rendbe tenni. Mikor lesz útfelújításra pályázat kiírva? Még 2010-ben a Gyökér utcában újra lett rakva a bazaltkő, ilyenre van-e most lehetőség? Akkor már kompletten fel lenne újítva az a rész és akkor turisztikailag is méltó lenne. A kandeláberes villanykarókat megint át kellene nézni, mivel elég rossz állapotúak. Nem szeretné azt, hogy megint megtörténne az az eset, hogy több mint fél évig nem volt közvilágítás. Bízik abban, hogy a pályázatok nyerni fogna és minél több ház fog megújulni.

Bedő Tamás: Vannak olyan házak, ahol csak a kerítések fognak megújulni. A kerítések állapota rendkívül rossz. Nem csak a külső utcát elválasztó kerítések, hanem a belső, a házakat elválasztó kerítések állapota is rossz. Ez egységes lesz, műemlékvédelemből megfelelő, remélhetőleg tartósabbak is lesznek. A nádtető azoknál a házaknál lesz felújítva, amelyek korábban még nem lettek felújítva. Látszik, hogy elég rossz állapotban vannak ezek az épületek. Három háznál, a Gyökér u. 45. melléképülete, - ami egyébként egy ház, csak nincs az utcára ablaka, - az Öregvár u. 57 illetve kisebb mértékben a kemencecsárda, hiszen az viszonylagosan jobb műszaki állapotban van a másik kettőhöz képest. Ott egy nagyobb felújításra van szükség, ez nem férne bele a határidőben így csak a tervdokumentációra pályáznak és a márciusi körben nyújtják be a pályázatot. Ha meg lesznek ez a három ház, akkor tervbe van véve az Öregvár utcának a burkolat felújítása, mivel ez a közműfejlesztés miatt süllyed meg. Az a cél, hogy 2024-ig az útburkolat javítása is megtörténjen. Utána egységes képet fog mutatni ez a városrész. Ettől függetlenül még lehet fejleszteni a házakon.

*További kérdés, vélemény nem hangzott el.*

Bedő Tamás polgármester szavazásra bocsátja a beterjesztett határozati javaslat elfogadását.

A Képviselő-testület egyhangúlag, vagyis 11 igen szavazat mellett – minősített többséggel - a következő határozatot hozza:

**116/2021. (X. 19.) önkormányzati**

Fjl/746-2/2021

H a t á r o z a t

Csongrád Városi Önkormányzat Képviselő-testülete megtárgyalta a „*Javaslat a Teleki László Alapítvány által koordinált Népi Építészeti Programban való részvételre, önerő biztosítása”* című előterjesztéstés az alábbi döntést hozta:

4

A Képviselő-testület az előterjesztésben szereplők alapján a programban való részvételt támogatja, a pályázatok megvalósításához szükséges önerőt biztosítja az alábbiak szerint:

1. A Képviselő- testület támogatja a Csongrád, Öregvár u. 45/b. (Hrsz.: 5805) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1 212 593 Ft önerőt a 2021. és 2022. évi költségvetése terhére biztosítja.
2. A Képviselő- testület támogatja a Csongrád, Öregvár u. 54. (Hrsz.: 5830) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1 198 775 -Ft önerőt a 2021. és 2022. évi költségvetése terhére biztosítja.
3. A Képviselő- testület támogatja a Csongrád, Öregvár u. 57/a. (Hrsz.: 5795) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1 233 827 ,-Ft önerőt a 2021. és 2022. évi költségvetése terhére biztosítja.
4. A Képviselő- testület támogatja a Csongrád, Öregvár u. 56. (Hrsz.: 5831) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 856.670,-Ft önerőt a 2021. és 2022. évi költségvetése terhére biztosítja.
5. A Képviselő- testület támogatja a Csongrád, Ék u. 1. (Hrsz.: 5828) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.026.943,-Ft önerőt a 2021. és 2022. évi költségvetése terhére biztosítja.
6. A Képviselő- testület támogatja a Csongrád, Ék u. 18. (Hrsz.: 5846) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 2.066.714,-Ft önerőt a 2021. és 2022. évi költségvetése terhére biztosítja.
7. A Képviselő- testület támogatja a Csongrád, Öregvár u. 47. (Hrsz.: 5804) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.830.386,-Ft önerőt a 2021. és 2022. évi költségvetése terhére biztosítja.
8. A Képviselő- testület támogatja a Csongrád, Öregvár u. 53. (Hrsz.: 5799) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.867.597,-Ft önerőt a 2021. és 2022. évi költségvetése terhére biztosítja.

5

1. A Képviselő- testület támogatja a Csongrád, Öregvár u. 55. (Hrsz.: 5796) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.126.106,-Ft önerőt a 2021. és 2022. évi költségvetése terhére biztosítja.
2. A Képviselő- testület támogatja a Csongrád, Öregvár u. 60. (Hrsz.: 5835) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.312.031,-Ft önerőt a 2021. és 2022. évi költségvetése terhére biztosítja.
3. A Képviselő- testület támogatja a Csongrád, Öregvár u. 58. (Hrsz.: 5834) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 877.072,-Ft önerőt a 2021. és 2022. évi költségvetése terhére biztosítja.
4. A Képviselő- testület támogatja a Csongrád, Öregvár u. 52. (Hrsz.: 5824) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.489.002,-Ft önerőt a 2021. és 2022. évi költségvetése terhére biztosítja.
5. A Képviselő- testület támogatja a Csongrád, Öregvár u. 39. (Hrsz.: 5819) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 421.064,-Ft önerőt a 2021. és 2022. évi költségvetése terhére biztosítja.
6. A Képviselő- testület támogatja a Csongrád, Öregvár u. 34. (Hrsz.: 5745) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 546.527,-Ft önerőt a 2021. és 2022. évi költségvetése terhére biztosítja.
7. A Képviselő- testület támogatja a Csongrád, Öregvár u. 37. (Hrsz.: 5818) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 566.877,-Ft önerőt a 2021. és 2022. évi költségvetése terhére biztosítja.
8. A Képviselő- testület támogatja a Csongrád, Öregvár u. 49. (Hrsz.: 5803) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 497.133,-Ft önerőt a 2021. és 2022. évi költségvetése terhére biztosítja.
9. A Képviselő- testület támogatja a Csongrád, Öregvár u. 50. (Hrsz.: 5759) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 444.248,-Ft önerőt a 2021. és 2022. évi költségvetése terhére biztosítja.

6

1. A Képviselő- testület támogatja a Csongrád, Öregvár u. 51. (Hrsz.: 5802) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 636 589,-Ft önerőt a 2021. és 2022. évi költségvetése terhére biztosítja.
2. A Képviselő- testület támogatja a Csongrád, Gyökér u. 1. (Hrsz.: 5815) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 419.673,-Ft önerőt a 2021. és 2022. évi költségvetése terhére biztosítja.
3. A Képviselő- testület támogatja a Csongrád, Gyökér u. 17. (Hrsz.: 5798) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.049.987,-Ft önerőt a 2021. és 2022. évi költségvetése terhére biztosítja.
4. A Képviselő- testület támogatja a Csongrád, Gyökér u. 19. (Hrsz.: 5797) szám alatti ház Teleki László Alapítvány által bonyolított Népi Építészeti Program keretében pályázat benyújtását és a szükséges 1.855 866,-Ft önerőt a 2021. és 2022. évi költségvetése terhére biztosítja.

A Képviselő-testület felhatalmazza a polgármestert a pályázatokkal kapcsolatos teljes körű eljáráshoz.

Felelős: Bedő Tamás polgármester

Határidő: azonnal

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési-és üzemeltetési iroda és általa:
3. Csongrádi Homokföveny Idegenforgalmi Szociális Szövetkezet
4. Művelődési Központ és Városi Galéria

Bedő Tamás polgármester az ülést 09:15-kor bezárja

K.m.f.

 Bedő Tamás Dr. Juhász László

 polgármester jegyző